Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε συγκεκριμένους τομείς εκτός των τεσσάρων ελευθεριών - Σχέδιο της Κοινής Θέσης της Κοινότητας - (υποβληθέν από την Επιτροπή)

?ΙΤΙΟΛΟΓΙΚΗ ΕΚΘΕΣΗ

1. Το πρωτόκολλο αριθ. 31 της συμφωνίας για τον ΕΟΧ περιλαμβάνει συγκεκριμένες διατάξεις για τη συνεργασία μεταξύ της Κοινότητας και των κρατών ΕΟΧ-ΕΖΕΣ εκτός του πλαισίου των τεσσάρων ελευθεριών.

2. Το συνημμένο σχέδιο απόφασης της Μεικτής Επιτροπής του ΕΟΧ έχει σκοπό την τροποποίηση του πρωτοκόλλου αριθ. 31, προκειμένου να επεκταθεί η συνεργασία στον τομέα του περιβάλλοντος. Παρέχει ένα πλαίσιο συνεργασίας σχετικά με το ευρωπαϊκό συμβουλευτικό Forum για θέματα περιβάλλοντος και βιώσιμης ανάπτυξης. Στόχος είναι η πλήρης συμμετοχή των κρατών ΕΟΧ-ΕΖΕΣ σε κοινοτικές δραστηριότητες στον τομέα αυτό.

3. Το άρθρο 1 παράγραφος 3 εδάφιο β) του κανονισμού (ΕΚ) αριθ. 2894/94 του Συμβουλίου σχετικά με τις λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο προβλέπει ότι το Συμβούλιο καθορίζει τη θέση της Κοινότητας όσον αφορά αποφάσεις του είδους αυτού, κατόπιν προτάσεως της Επιτροπής.

4. Η Επιτροπή καλείται να εγκρίνει το συνημμένο σχέδιο απόφασης της Μεικτής Επιτροπής του ΕΟΧ με σκοπό τη διαβίβασή του στο Συμβούλιο. Η Επιτροπή ελπίζει ότι τον Οκτώβριο 1999 θα είναι έτοιμη να προωθήσει τη θέση της Κοινότητας στο πλαίσιο της Μεικτής Επιτροπής του ΕΟΧ.

Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε συγκεκριμένους τομείς εκτός των τεσσάρων ελευθεριών

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη Συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως τα άρθρα 86 και 98.

Εκτιμώντας:

ότι το πρωτόκολλο 31 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 8/94[1],

[1] ΕΕ L 198 της 30.7.1994, σ. 142.

ότι πρέπει να τροποποιηθεί το πρωτόκολλο 31 της συμφωνίας, ώστε να καταστεί δυνατή η συμμετοχή των χωρών ΕΖΕΣ στο ευρωπαϊκό συμβουλευτικό Forum για θέματα περιβάλλοντος και βιώσιμης ανάπτυξης (απόφαση 97/150/ΕΚ της Επιτροπής)[2],

[2] ΕΕ L 58 της 27.2.1997, σ. 48.

ΑΠΟΦΑΣΙΖΕΙ:

’ρθρο 1

Το πρώτο εδάφιο του άρθρου 3 παράγραφος 1 του πρωτοκόλλου 31 της συμφωνίας, αντικαθίσταται από τα ακόλουθα:

«- προγράμματα πολιτικής και δράσης για το περιβάλλον και, ειδικότερα, στο πλαίσιο δραστηριοτήτων της Κοινότητας που μπορούν να προκύψουν από τις ακόλουθες κοινοτικές πράξεις:

- 493 Υ 0517: Ψήφισμα του Συμβουλίου και των Αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, της 1ης Φεβρουαρίου 1993, σχετικά με ένα κοινοτικό πρόγραμμα πολιτικής δράσης για το περιβάλλον και τη σταθερή ανάπτυξη (ΕΕ C 138 της 17.5.1993, σ. 1)

- 397 D 0150: Απόφαση 97/150/ΕΚ της Επιτροπής, της 24ης Φεβρουαρίου 1997, περί δημιουργίας ευρωπαϊκού συμβουλευτικού Forum για θέματα περιβάλλοντος και αειφόρου ανάπτυξης (ΕΕ L 58 της 27.2.1997, σ. 48).»

’ρθρο 2

Η παρούσα απόφαση αρχίζει να ισχύει στις ...... 1999, υπό την προϋπόθεση ότι έχουν διαβιβαστεί στη Μεικτή Επιτροπή του ΕΟΧ[3] όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

[3] Απαιτείται κοινοποίηση. Δεν απαιτείται κοινοποίηση.

’ρθρο 3

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 1999.

Για τη Μεικτή Επιτροπή ΕΟΧ

Ο Πρόεδρος

Οι Γραμματείς

της Μεικτής Επιτροπής ΕΟΧ